Honorius, episcopus, et venerabili fratri episcopo et dilectis filiis S. Lupi et S. Martini Trecensis abbatibus, salutem et apostolicam benedictionem. Ex insinuatione nobilis viri comitis Nivernensis et M., uxoris ejus, accepimus, quod cum certe de obitu clare memorie Petri, imperatoris Constantinopolitani, civitatem Autissiod., tanquam jure ad eos devolutam hereditario adissent, et super hoc cum nobili viro comite [Nam]urcensi, nato predicti defuncti, et R. de Cor[tenaio] aliquandiu litigassent; nos, super........ ditis viris ordinem non servantes. Unde iidem nobis humiliter supplicarunt ut cum parati sint de se super hoc conquerentibus, justiciam exhibere, pro conservatione juris eorumdem, vobis scribere dignaremur: Quocirco, discretioni vestre per apostolica scripta mandamus, quatinus revocato in statum, si quod contra ipsos juris ordine pretermisso fecistis in hujusmodi negotio, auditisque partibus duxerunt proponenda, sublato appellationis obstaculo, ratione previa procedatis. Quod si non omnibus hiis exequendis potueritis interesse tu, ea, frater episcope, cum eorum altero nihilominus exequeris. Datum, Laterani, III nonas decembris, anno incarnationis Verbi Mº CCº XXIº, pontificatus nostri anno V.